食俱足。近大帅刘玘等纵兵焚掠，宜加卢象升部堂衔童，并赐剑印节制，皆不报。坐事调南京大理丞，引疾去。久之，起应天府丞。疏言：「山东南北咽喉，军国命脉所系。今大盗披猖，道途梗塞，转输不通者三月矣。倘不早灭，害胡可言。乞特遣兵部侍郎一人整兵往勦，否则起故尚书郑三俊、范景文任之。」帝以为借端市恩，降旨切责。是岁，四方大旱，玮以军食可虞，奏请禁江西、湖广遏籴，而令应天、常、镇、淮、扬五郡折输漕粮银赴徐易米，则小民免催科之苦，太仓无颗粒之亏。他十库所收铜、钖、颜料、皮、布，非州县土产者，悉解折色，且尽改民解为「官解」，